Document ID: /roh_data/filtered/fineweb-2-filterrobots_roh.jsonl.gz/48356

RTR è quest'emna en l'aria e tuttina er vi da sugas. Pendicularas portan persunas sin las muntognas e piglian il strapatsch da viandar. Durant la stad tematisescha RTR il viadi en in vast senn dal pled.
Sfidas da manar la sutgera
La stad lavura la sutgera si Darlux en sa sez deficitar. Sco il mainafatschenta Niculin Josty ha declerà, saja quai plitost in service public che per far profit. Il lavurar da stad saja er tut auter. La stad èsi pli ruassaivel per ils giasts, igl è idillic. Ma per el sco mainafatschenta èsi da trottar dapli dad in lieu a l'auter ed i dat er da pli da far quai che pertutga lavurs da mantegniment.
Per raschuns da custs va la sutgera ina giada mintg'ura si Darlux. Uschia vegn la fatschenta da spargnar ina paja. L'ustier è numnadamain là e lascha ir mintgamai siador la sutgera. Il medem mument maina el l'ustaria dasperas.
Sutgera Darlux
- construida il 1973, renovada 2009
- il viadi cuzza 18 minutas
- transportescha 600 persunas ad ura
- va da 1'388 sin 1'977 meters sur mar
- segunda secziun è ina sutgera d'occasiun da Crans-Montana